ΓΡΑΠΤΗ ΕΡΩΤΗΣΗ P-2580/00

υποβολή: Dorette Corbey (PSE) προς την Επιτροπή

(25 Ιουλίου 2000)

Θέμα: Εφαρμογή της οδηγίας για τα πτηνά

Το Ευρωπαϊκό Κοινοβούλιο πρόσφατα έλαβε 2,2 εκατ.πογραφές πολιτών από όλες τις χώρες της Ευρώπης. Οι πολίτες αυτοί ανησυχούν σοβαρά για την συνέχιση των κυνηγετικών πρακτικών που δεν εκπληρούν τις απαιτήσεις για τη διατήρηση της ευρωπαϊκής νομοθεσίας όσον αφορά την προστασία των αγρίων πτηνών.

1. Θα μπορούσε άραγε η Επιτροπή να αναφέρει το στάδιο πραγματικής εφαρμογής του άρθρου 7.4 της οδηγίας για τα πτηνά (79/409/ΕΚ(1));

2. Το κυνήγι κατά τη διάρκεια της μεταναστευτικής επιστροφής επιτρέπεται ακόμη σε διάφορα κράτη μέλη, κυρίως στη Γαλλία (Φεβρουάριος), στη Φινλανδία (θαλασσόπαπιες), στην Ελλάδα (Φεβρουάριος) και την Αυστρία (μπεκάτσα). Ποια μέτρα έχει λάβει η Επιτροπή προκειμένου να επανορθώσει αυτές τις παραβιάσεις του άρθρου 7.4 της οδηγίας για τα πτηνά και ποια μέτρα προγραμματίζει να λάβει;

3. Είναι άραγε της γνώμης η Επιτροπή ότι ο νέος νόμος για το κυνήγι στη Γαλλία (28 Ιουνίου 2000 και τα διατάγματα) δεν συνάδει με την οδηγία για τα πτηνά καθότι επιτρέπει το νυκτερινό κυνήγι, και λόγω της ανεπάρκειας των ημερομηνιών που αφορούν την έναρξη και τη λήξη της κυνηγετικής περιόδου;

4. Στις Ηνωμένες Πολιτείες, ομοσπονδιακές οδηγίες πλαίσιο διασφαλίζουν ότι το κυνήγι απαγορεύεται από τις 20 Ιανουαρίου ως την 1 Οκτωβρίου. Συμμερίζεται άραγε η Επιτροπή την άποψη ότι μια πανευρωπαϊκή ημερομηνία έναρξης και λήξης της κυνηγετικής περιόδου, προσαρμοσμένης στα όψιμα και πρώιμα είδη αντιστοίχως, θα εξυπηρετούσε τη νομική ασφάλεια, την εφαρμογή και την επιβολή στα κράτη μέλη και σταποψήφια κράτη μέλη;

5. Προτίθεται άραγε η Επιτροπή να παράσχει σαφείς κατευθυντήριες γραμμές προς τα κράτη μέλη;

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(22 Σεπτεμβρίου 2000)

Η εφαρμογή του άρθρου 7 παράγραφος 4 της οδηγίας 79/409/ΕΟΚ του Συμβουλίου της 2 Ιουνίου 1979 περί της διατηρήσεως των αγρίων πτηνών εμπίπτει στην αποκλειστική αρμοδιότητα των κρατών μελών. Οι πρακτικές ρυθμίσεις για την θήρα θεσπίζονται από τις εθνικές, περιφερειακές, ή ακόμη και τοπικές, νομοθετικές διατάξεις. Είναι αρκετά δύσκολο να φιλοτεχνηθεί μια γενική εικόνα της εφαρμογής του εν λόγω άρθρου στο πλαίσιο μιας γραπτής ερώτησης. Η Επιτροπή καλεί, ως εκ τούτου, το Αξιότιμο Μέλος του Κοινοβουλίου να συμβουλευθεί την τελευταία δημοσιευμένη έκθεση της Επιτροπής για την εφαρμογή της οδηγίας 79/409/ΕΟΚ- επικαιροποιημένα στοιχεία για το διάστημα 1993-1995 βάσει των πληροφοριών των κρατών μελών για την εφαρμογή των αρχικών μέτρων που θέσπισαν δυνάμει της οδηγίας(1).

Όταν η Επιτροπή έχει ενδείξεις ότι θηρευτικές πρακτικές σε κράτος μέλος, συμπεριλαμβανομένου του καθορισμού των θηρευτικών περιόδων, δεν είναι σύμμορφες με το άρθρο 7 παράγραφος 4, καλώς εχόντων των πραγμάτων ανοίγει έναν φάκελλο παραβάσεων προκειμένου να μελετηθούν οι τυχόν καταγγελίες στο πλαίσιο του άρθρου 226 (πρώην άρθρο 169) της συνθήκης ΕΚ. Όσον αφορά τις εθνικές θηρευτικές περιόδους, έχουν ανοιχθεί φάκελλοι παραβάσεων για την Γαλλία (ηπόθεση εκκρεμεί ενώπιον του Ευρωπαϊκού Δικαστηρίου) και την Ελλάδα (απεστάλη αιτιολογημένη γνώμη στις 28 Ιουλίου 2000).

Στην φάση αυτή, η Επιτροπή δεν είναι σε θέση να τοποθετηθεί επί του νέου θηρευτικού νόμου και των σχετικών κανονιστικών διατάξεων στη Γαλλία, δεδομένου ότι οι γαλλικές αρχές μόλις προσφάτως διαβίβασαν τα κείμενα στην Επιτροπή.

Λαμβανομένηςπόψη της αρχής της επικουρικότητας, της γεωγραφικής έκτασης της Κοινότητας, της ποικιλίας των βιολογικών και οικολογικών χαρακτηριστικών ανά την Ευρώπη και των διαφορετικών οικονομικών και ψυχαγωγικών απαιτήσεων που αναγνωρίζονται στην οδηγία, η οδηγία δεν καθορίζει ημερομηνίες έναρξης και λήξης της θήρας. Η Επιτροπή θεωρεί ότι οι διατάξεις της οδηγίας είναι κατάλληλες για να διασφαλιστεί η συμβατότητα των θηρευτικών πρακτικών με την διατήρηση των αγρίων πτηνών.

Αφότου εκδόθηκε η οδηγία 79/409/ΕΟΚ, η Επιτροπή εκπόνησε ή χρηματοδότησε σειρά μελετών και κατευθυντηρίων γραμμών προς αρωγήν των κρατών μελών στην εκ μέρους τους εφαρμογή της οδηγίας. Η τεχνική και επιστημονική αυτή εργασία διεκπεραιώνεται στο πλαίσιο της επιτροπής ORNIS και τηςπ'αυτήν επιστημονικής ομάδας εργασίας.

(1) COM(2000)180 τελικό.